Source: https://lege5.ro/gratuit/gmytmmjsgi/decizie-nr-232-2012-decizia-nr-232-2012-de-autorizare-a-romaniei-in-vederea-aplicarii-unei-masuri-de-derogare-de-la-articolul-26-alineatul-1-litera-a-si-de-la-articolul-168-din-directiva-2006-112-ce-p
Timestamp: 2018-02-18 05:08:31+00:00

Document:
Decizia nr. 232/2012 de autorizare a României în vederea aplicării unei măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată - Lege5 Online
Decizia nr. 232/2012 de autorizare a României în vederea aplicării unei măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată
Număr celex: 32012D0232
În vigoare de la 01 mai 2012
(1) Printr-o scrisoare înregistrată de Comisie în data de 27 septembrie 2011, România a solicitat autorizarea introducerii unor măsuri speciale privind anumite vehicule rutiere motorizate care derogă de la acele dispoziţii ale Directivei 2006/112/CE care reglementează dreptul persoanei impozabile de a deduce TVA plătită pentru achiziţionarea de bunuri şi servicii şi de la dispoziţiile care impun plata taxei pentru bunurile unei întreprinderi utilizate în alte scopuri decât cele profesionale.
(2) În conformitate cu articolul 395 alineatul (2) al doilea paragraf din Directiva 2006/112/CE, Comisia a informat celelalte state membre, printr-o scrisoare datată 1 decembrie 2011, cu privire la cererea depusă de România. Printr-o scrisoare datată 5 decembrie 2011, Comisia a informat România că dispune de toate informaţiile necesare pentru a analiza solicitarea.
(3) Articolul 168 din Directiva 2006/112/CE stabileşte dreptul unei persoane impozabile de a deduce TVA percepută pentru furnizarea de bunuri şi servicii pe care le primeşte în vederea utilizării în scopul operaţiunilor sale impozabile. Articolul 26 alineatul (1) litera (a) din acea directivă prevede obligaţia de a plăti TVA atunci când un bun care face parte din activul unei întreprinderi este utilizat în folosul propriu de către persoana impozabilă sau de personalul acesteia sau, mai general, în alte scopuri decât pentru desfăşurarea activităţii întreprinderii.

References: articolul 26
 articolul 168
 articolul 26
 articolul 168
 articolul 395
 Articolul 168
 Articolul 26